OzLabs/hebrew-wiki-articles huggingface dataset:
יוסף שליסקי

יוסף שליסקי (באנגלית: Joseph Shlisky; סביבות 1894 – 14 בפברואר 1955 כ"ב בשבט תשט"ו) היה חזן בניו יורק, נחשב לאחד מגדולי החזנים בדורו.

==קורות חיים==
שליסקי נולד באוסטרובצה, פולין. בילדותו שר במקהלת בית הכנסת בעירו. בגיל 7 נחטף (עם עוד מספר ילדים מן המקהלה) על ידי יהודים שהבטיחו להורי הילדים לשחררם כעבור מספר ימים. למעשה הובלו הילדים תחילה ללונדון, ובהמשך הועברו לעיר טורונטו בקנדה, שם אולצו להופיע בפני קהל. הם התגוררו בתנאים קשים מספר שנים, עד שיוסף חולץ על ידי תושב המקום שהתחזה לשוטר ו"עצר אותו" בעוון שוטטות.

בגיל 13 הגיע יוסף לקהילה היהודית בעיר, וביקש לערוך את טקס בר המצווה שלו. הקהל התרשם מתפילתו, ואחד מן המתפללים פרס על הנער את חסותו, מימן את לימודיו, ואף נתן לו את בתו לאשה כשהגיע לגיל 17. כנער התגורר שליסקי בבית דודו, שהיגר לטורונטו, והחל לעבוד במפעל הטקסטיל "איטון" בעיר. באחד מן הימים שמעה אותו אשת בעלי המפעל שר תוך כדי עבודתו, התרשמה משירתו, ומימנה את לימודיו בקונסרבטוריון המלכותי בטורונטו.

בשנת 1919 הופיע בארצות הברית בעיר ניו יורק, וזכה לביקורות נלהבות. ב-1920 התמנה לחזן בבית הכנסת "סלומינר" בניו יורק, ובהמשך עבד במספר בתי כנסת, ערך מופעים וקונצרטים, הופיע בתוכניות רדיו, והקליט מספר קטעי חזנות בתקליטים.

כרבים מחזני דורו הוצע לשליסקי לשיר באופרה, הוא סירב. אך הוא הקליט - ביידיש - שני קטעי אופרה. (את האריה 'רחל' ו'רומנזה')

שליסקי ניחן בקול טנור גבוה וגמישות קולית טובה. הוא ידוע בעיקר בשל קטעי החזנות שביצע כגון "אנא בכח", "לעולם יהא אדם" ו"תכנת שבת". רוב יצירותיו הולחנו על ידי המלחין מאיר פוזנר. 

במהלך חייו הביא את הוריו להתגורר עמו בארצות הברית.

באביב 1934, בשיא הקריירה שלו, לאחר שסיים לשיר את הקטע "אנא בכח" הנאמר בליל שבת, קרס יוסף שליסקי ואיבד את הכרתו. בבית החולים אובחן כסובל מאירוע מוחי. יוסף שליסקי שכב בבית החולים למעלה מ-20 שנה כשהוא משותק בכל חלקי גופו, עד שנפטר ב-14 בפברואר 1955. הלווייתו הייתה מן הגדולות שידעה ניו יורק היהודית, והשתתפו בה למעלה ממאה אלף איש.

==קישורים חיצוניים==

* [http://www.chazzanut.com/articles/shlisky.html יוסף שליסקי] באתר "חזנות" (אנגלית)
* [http://faujsa.fau.edu/jsa/music_album.php?jsa_num=402262&queryWhere=&queryValue=402262&artisttext=shlisky&artist=contains&titletext=&title=contains&selectgenre=&selectlanguage=&musiconly=&id=&select=title&side=&track=&fetch=&pagenum=1&return=search_albums קטעי חזנות בביצועו של שליסקי], להאזנה ב-Judaica Sound Archive
* [https://torontoist.com/2014/12/historicist-torn-between-the-synagogue-and-concert-hall/ כתבה על יוסף שליסקי] באתר torontoist.com, ובה פרטים רבים עליו ועל משפחתו.
* [https://www.findagrave.com/memorial/248624698/joseph_shlisky קברו של שליסקי וההודעה על פטירתו ביידיש] באתר באתר "Find a Grave" (באנגלית)

== הערות שוליים ==

קטגוריה:חזנים אמריקאים
קטגוריה:חזנים פולנים
קטגוריה:אישים שנחטפו
קטגוריה:אמריקאים שנולדו ב-1894
קטגוריה:אמריקאים שנפטרו ב-1955
אלכסנדר אבנסון

אלכסנדר מוישביץ אבנסון (ברוסית: Александр Моисеевич Эвенсон; ) היה שחמטאי יהודי-אוקראיני.

== קריירה ==
בשנת 1909 הגיע אבנסון למקום השביעי בתחרות קייב וניצח בתחרות ניקולאייב. בשנת 1911 הגיע למקום השלישי אחרי יפים בוגוליובוב ואיזינסקי בתחרות קייב ולמקום הרביעי בתחרות נוספת בקייב, בה ניצח פדור בוגאטירצ'וק. 

בשנת 1913 ניצח אבנסון בתחרות סנקט פטרבורג בהקדימו שחמטאים כגון בוריס ורלינסקי סמורודסקי ועוד. בינואר 1914 הגיע למקום התשיעי בתחרות סנקט פטרבורג (ניצחו: אלכסנדר אלכין ואהרון נימצוביץ'). בשנת 1914 ניצח אבנסון בתחרות קייב בהקדימו את יפים בוגוליובוב ופדור בוגאטירצ'וק. 
 
במהלך מלחמת העולם הראשונה, בשנת 1916, הפסיד אבנסון מיני דו-קרב נגד אלכסנדר אלכין בתוצאה (+1 –2 =0) (+ ניצחונות – הפסדים = תוצאות תיקו). בשנת 1918 הפסיד משחק נוסף נגד אלכסנדר אלכין. 
 
אבנסון היה עורך דין בהכשרתו ושימש כעו"ד בבית דין צבאי. לאחר המהפכה הרוסית הוצא להורג ביריה.

== קישורים חיצוניים ==

* [http://chessmetrics.com/cm/CM2/PlayerProfile.asp?Params=199510SSSSS3S035583000000141000000000008310100 מידע כללי]

קטגוריה:שחמטאים יהודים אוקראינים
קטגוריה:בוגרי אוניברסיטת קייב
קטגוריה:אוקראינים שנולדו ב-1892
קטגוריה:אוקראינים שנפטרו ב-1919
ערוץ SHE

ערוץ SHE היה ערוץ הטלוויזיה הראשון בישראל המכוון עצמו לנשים.

ערוץ SHE היה בבעלותה של חברת טלעד ושודר מ-24 בנובמבר 2008 ב-yes הטלוויזיה בלוויין, 18 שעות ביממה. רוב תוכני הערוץ היו תוכניות רכש ומיעוטם תוכניות מקור בעברית.

מסע הפרסום לערוץ התמקד בסלוגן "SHE. בשבילך".

באוקטובר 2009, לאחר שנת שידור אחת בלבד, ירד הערוץ משידור.

== לוח משדרים ==
לוח השידורים כלל סרטי תעודה על חייהן של נשים, סדרות בריאות, סיפורי הצלחה נשיים, אימון אישי, אופנה, סדרות קריירה העוסקות בשילוב בין העבודה לחיים האישיים, תוכניות מגזין וריאליטי הבוחנות את סגנון החיים הנשי ברחבי העולם. זאת לצד הפקות מקור ישראליות, שהגישו תוכניות מגזין וריאליטי בנושאים מגוונים: היכרויות, יחסים אישיים, משפחה ועבודה.

"השאלון" היא הפקת מקור של ערוץ SHE שהתבססה על ארבע חברות פאנל: השדרנית איריס קול, עו"ד כוכי מרדכי, אשת התקשורת אור ישראלי והעיתונאית שירלי פרקש, החוקרות את הטבע הנשי בעזרת מענה על מבחני אישיות בסגנון "בחן את עצמך". בין הנושאים בתוכנית: דימוי גוף של נשים, זוגיות, מיניות ופמיניזם.

== קישורים חיצוניים ==
* [http://www.mylifetime.com האתר של SHE]

==הערות שוליים==

קטגוריה:טלעד
SHE
טלו

טלו (Telo) היה האל של אזור טולון (בדורדונים, בצרפת) על פי המיתולוגיה הקלטית.

על פי האמונה הקלטית המקומית, טלו היה אל המעיין שסביבו צמח היישוב בטולון. בטולון התגלו מספר כתובות המוקדשות לו, ובפריגור הסמוכה התגלו שלוש כתובות המוקדשות לטלו, יחד עם האלה סטאנה.

בעוד שבכתבים רבים בני ימינו מתייחסים כיום לטלו כאל אלה, מהכתובות שהתגלו מפריגור, בה הוא נקרא "deo Teloni" ("האל טלוני") ברור כיום שמדובר באל.

== לקריאה נוספת==
<div style="direction: ltr;">
*Miranda Green, Symbol and Image in Celtic Religious Art,Routledge, 1992
* Miranda Green, Dictionary of Celtic Myth and Legend, Thames and Hudson Ltd. London. 1997
</div>

==קישורים חיצוניים==
* [http://www.janeraeburn.com/brigantia/deities.htm אלים קלטיים]
* [https://web.archive.org/web/20090108034721/http://www.celtnet.org.uk/gods_t/telo.html טלו באתר celtnet - הסבר מדוע מדובר באל ולא באלה]

קטגוריה:אלים בריטיים וגאליים קדומים
קטגוריה:אלות ים ונהר
קטגוריה:אלי ים ונהר
מכינה קדם-צבאית יתיר

המכינה הקדם-צבאית ישיבתית בית יתיר היא מכינה קדם-צבאית דתית שהוקמה בשנת ה'תשנ"א (1991) ביישוב בית יתיר שבדרום הר חברון, המכינה מונה בכל מחזור כ-80 תלמידים בשנה א', וכ-40 תלמידים בשנה ב' . בראש המכינה עומד הרב איתן שליו. נשיא המכינה הרב משה הגר-לאו.

המכינה שמה דגש על הכשרת התלמידים לשירות צבאי משמעותי תוך שמירה על אורח-חיים דתי, וחינוכם למחויבות אישית, לתרומה משמעותית למדינה ולחברה, במהלך השירות הצבאי ואחריו. תלמידי המכינה משתלבים בעבודות החקלאיות במושב ובשאר האזור (מרעה, יקב ועוד). 
המכינה מפעילה בירושלים בית מדרש לבוגריה, במיוחד בזמני הקיץ.

כמעט כל הבוגרים משרתים בצה"ל בתפקידי איכות שונים, וחלקם ממשיכים אחרי שנת המכינה לישיבה גבוהה.

במקום פועל כולל אברכים.
המכינה שוכנת במבנה משטרת לציפר, מבנה שהוקם על ידי המנדט הבריטי.

בסוף שנות התשעים שימש הרב אביחי רונצקי, לימים הרב הצבאי הראשי, כראש המכינה במשך כשנתיים, במקביל לרב משה הגר-לאו.

==קישורים חיצוניים==
* 

* [http://www.yeshiva.org.il/wiki/index.php?title=מכינה_קדם_צבאית_יתיר ויקישיבה - מכינה קדם צבאית יתיר]
* [http://myesha.org.il/?CategoryID=187&ArticleID=1954 חנוכת בית המדרש של המכינה ביתיר]

== הערות שוליים ==

יתיר
מכינת יתיר
קטגוריה:הר חברון
יתיר
קטגוריה:בית יתיר
סמרטריוס

תגליף של סמרטריוס מתוך [[עמוד יורדי הסירות, פריז.]]
סמרטריוס (Smertrios או Smertrius) הוא אל המלחמה במיתולוגיה הקלטית. פולחנו היה נפוץ בגאליה (צרפת של ימינו).

עם המפגש בין התרבות הקלטית והתרבות הרומית, זוהה סמרטריוס עם האל מרס מהמיתולוגיה הרומית.

משמעות שמו של סמרטריוס "המספק", בדומה לשם האלה הקלטית רוזמרטה.

==תיאורו==
דמותו של סמרטריוס התגלתה על עמוד יורדי הסירות שהתגלה בפריז. בתגליף זה מתואר סמרטריוס כאדם שרירי ומזוקן התוקף נחש שעומד לפניו. בתגליף, מחזיק סמרטריוס אלה או לפיד. בשל האלה שהדמות מחזיקה בתגליף, יש הסבורים כי התגליף מציג למעשה את הרקולס.

==מקומות פולחן==
מלבד פולחנו באזור העיר פריז של ימינו, התגלו מקומות פולחן נוספים לאל, ובהם מעיין המקודש לאל במוהן שליד טריר - מקום בו התגלו כתובות המוקדשות ל"מארס סמרטריוס" ולזוגתו אנקאמנה. באתר זה התגלו מטבעות המעידות כי מדובר באתר פולחני לאל שקדם עוד לתקופה הרומית ולזיהויו עם מארס.

כתובות המוקדשות לאל התגלו גם בגרוסבאך שבאוסטריה.

==לקריאה נוספת==
<div style="direction: ltr;">
* Miranda Green, Dictionary of Celtic Myth and Legend, Thames and Hudson Ltd., London, 1997
* Yves Bonnefoy, Wendy Doniger, Gerald Honigsblum, American, African, and Old European Mythologies, תורגם לאנגלית על ידי Wendy Doniger, Gerald Honigsblum, University of Chicago Press, 1993
</div>

==קישורים חיצוניים==
* [https://web.archive.org/web/20081203235700/http://www.celtnet.org.uk/gods_s/smertrios.html Smertrios] בארכיב
* [https://web.archive.org/web/20090123053004/http://joellessacredgrove.com/Celtic/deitiesr-s.html אלים קלטיים] בארכיב

קטגוריה:אלים בריטיים וגאליים קדומים
קטגוריה:אלי מלחמה
אלקבץ

אלקבץ הוא שם משפחה יהודי נפוץ בין משפחות ממוצא ספרדי ומרוקאי. מקור השם הוא ככל הנראה בשיבוש המילה הספרדית ראש (El Cabeza), או במונח העברי האל קיבץ אותנו, תואר הניתן למקובלים.

== הערות שוליים ==

קטגוריה:שמות משפחה ביהדות ספרד ופורטוגל
בריקטה

בריקטה (Bricta) או בריקסטה (Brixta) היא אלה מהמיתולוגיה הקלטית. בריקטה נחשבה לרעייתו של לוקסוויוס ואלת בריאות ואלת המעיינות החמים של לוקסי (Luxeuil).

מספר כתובות המוקדשות לאלה התגלו ב-Luxeuil-les-Bains, בהן היא מוזכרת לצד לוקסוויוס. ישנה סברה לפיה מדובר בכינוי נוסף של האלה סירונה - אף היא נחשבת לזוגתו של לוקסוויוס.

מקור שמה במילה הגאלית "בריקסטום" או "בריקסטה" שמשמעה "קסם" או מהמילה "בריגה" שמשמעה "הנעלה".

כתובות המוקדשות לאלה (בכיתוב "Brixia") התגלו באנגליה. בכתובות אלה היא מזוהה לעיתים כזוגתו של דיס פאטר, הרקולס או אפולו מהמיתולוגיה הרומית.

==לקריאה נוספת==
<div style="direction: ltr;">
Harry Mountain, The Celtic Encyclopedia Universal-Publishers, 1998
</div>

קטגוריה:אלים בריטיים וגאליים קדומים
מעבדנות רפואית

מעבדנות רפואית (מכונה גם: מדעי המעבדה הרפואית) תחום העוסק במדעי הרפואה ובתחום המעבדה הרפואית בפרט.

התחום כולל ענפים כגון: כימיה, ביולוגיה, מיקרוביולוגיה, גנטיקה, המטולוגיה, פרמקולוגיה ותחומי מחקר רבים נוספים.

הענף חדש יחסית והוקם עקב הביקוש לאנשי מקצוע מוסמכים בסביבת המעבדה אך גם לייעול הבדיקות הרפואיות ולמינוף התפתחות המחקר.
אדם הרשאי לעסוק במעבדנות רפואית בעל תואר B.Med.L.Sc לאחר שקיבל רישיון ממשרד הבריאות.

העוסק בתחום יוכל להשתלב במעבדות בתי חולים, בתעשייה הרפואית ובתועמלנות רפואית.
מדעי המעבדה הרפואית נלמדים באוניברסיטת בן-גוריון בנגב, בטכניון, במכללת הדסה ירושלים ובמכללה האקדמית צפת .

==ראו גם==
*מקצועות הרפואה

==קישורים חיצוניים==
*[http://www.health.gov.il/pages/default.asp?pageid=2306&parentid=2262&catid=306&maincat=4 האגף לרישום מקצועות רפואיים]

קטגוריה:מקצוע הרפואה
כורובאטס

תרשים של כורובאטס
כוֹרוֹבַּאטֵס (מיוונית: χωροβἀτης) הוא מכשיר מדידה רומי ששימש למדידה מדויקת של שיפועים לצורך בנייה. תוצאות המדידה בכורובאטס נחשבות מדויקות יותר משניתן להשיג באמצעות פלס. הכורובאטס מתואר בספר "על אודות האדריכלות" שכתב המהנדס והאדריכל הרומי ויטרוביוס לפני כ-1900 שנה, בפרק העוסק בבניית אמות מים. חוקרים סבורים שזהו הכלי המרכזי ששימש למדידת שיפועים בעת בניית אמות מים, כמו בניית האמה התחתונה בירושלים, שנבנתה על ידי החשמונאים תוך שימוש בטכנולוגיות רומיות.
רמת הדיוק של הכורובאטס קריטית לשמירת שיפוע קבוע לאורך האמה, במיוחד כשהפרש הגבהים בין שני קצות האמה קטן. במקרה כזה יש לבנות את האמה בשיפוע מתון מאוד, דבר המצריך תכנון קפדני ושימוש בכלי מדידה מדויקים.

==אופן פעולת המכשיר==
עקרון פעולת הכורובאטס
הכורובאטס מורכב ממסגרת עץ ארוכה, שקרוב לשני קצותיה תלויות שתי משקולות. כאשר מעמידים את המכשיר על גבי שיפוע, המשקולות שבקצותיו נוטות ומגיעות לגבהים שונים. ההפרש בין הגבהים מלמד על זווית השיפוע.<br />
ויטרוביוס מציין שכדי לכייל את המכשיר ולהבטיח ששתי המשקולות בגובה זהה לגמרי, יש להעמיד את הכורובאטס מעל כלי מלא מים, שכן לפי חוק הכלים השלובים גובה המים בשני צדי הכלי יהיה תמיד זהה. עם זאת, מציין ויטרוביוס שעל פי ארכימדס פני השטח של המים אינם שטוחים, ושיש להתחשב גם בעקמומיות כדור הארץ, אך מסביר שמדובר בסטייה מזערית, מכדי שתשפיע על רמת הדיוק של המכשיר. 

==קישורים חיצוניים==

*[http://www.surveyhistory.org/roman_surveying1.htm מכשירי מדידה רומיים] 
*[https://web.archive.org/web/20090421073450/http://www.dl.ket.org/latin3/mores/aqua/homesec2.htm בנייתן של אמות מים רומיות] 

== הערות שוליים ==

קטגוריה:מכשירי מדידה
אחד על אחד (משחק וידאו)

"אחד על אחד" הוא שמו המקורי של משחק וידאו נפוץ בכדורסל שבו מתמודדים ביניהם במשחק אחד על אחד דמויותיהם של לארי בירד וד"ר ג'יי שהיו מכוכבי הכדורסל הגדולים ביותר בשנות השמונים של המאה העשרים.

המשחק מכונה גם "אחד על אחד: ד"ר ג'יי נגד לארי בירד" (One on One: Dr. J vs. Larry Bird), "אחד על אחד: ג'וליוס ארווינג ולארי בירד" (One On One: Julius Erving and Larry Bird) או 'ד"ר ג'יי ולארי בירד מתמודדים אחד על אחד" (Dr. J and Larry Bird Go One on One).

המשחק יצא עבור המחשבים האישיים מתוצרת אפל: Apple II ב-1983 ומקינטוש ב-1985; עבור המחשבים בייצור קומודור: קומודור 64 וקומודור 128 ב-1984 ואמיגה ב-85'; עבור קונסולת המשחק ColecoVision ב-84', עבור המחשבים האישיים TRS-80/Tandy Color Computer (הנקרא גם TRS-80/Tandy CoCo) של חברת RadioShack וספקטרום סינקלייר מתוצרת חברת סינקלייר הבריטית ב-85'; עבור המחשב אטארי ST ועבור קונסולות המשחקים של אטארי: אטארי 8 ביט ב-83' ואטארי 7800 ב-1987.

המשחק פותח על ידי חברת משחקי המחשב והווידאו Electronic Arts. ב-1988 יצא משחק ההמשך ג'ורדן נגד בירד: אחד על אחד שפותח על ידי אותה חברה.

== קישורים חיצוניים ==
*[http://www.mobygames.com/search/quick?q=Dr.+J+and+Larry+Bird+Go+One+on+One&x=21&y=6 גרסאות המשחק באתר MobyGames]
* 

קטגוריה:משחקי וידאו משנת 1983
קטגוריה:משחקי כדורסל ממוחשבים
קטגוריה:משחקי קומודור 64
קטגוריה:משחקי DOS
ג'ורדן נגד בירד: אחד על אחד

ג'ורדן נגד בירד: אחד על אחד (באנגלית: Jordan vs Bird: One on One) הוא משחק וידאו נפוץ בזמנו שבו השחקן משתתף בהדמיית משחק כדורסל ויכול לבחור לשחק כבן דמותו של מייקל ג'ורדן או של לארי בירד, שהיו מגדולי שחקני ה-NBA בכל הזמנים. המשחק נקרא גם "אחד על אחד: מייקל ג'ורדן ולארי בירד" (One on One: Michael Jordan and Larry Bird).

המשחק יצא עבור מחשבי קומודור 64 ו-128 של חברת קומודור, ועבור מחשבי IBM PC מתוצרת חברת IBM בשנת 1988, עבור קונסולת המשחקים סגה מגה דרייב ב-1992, ועבור קונסולות המשחקים מתוצרת נינטנדו: Nintendo Entertainment System בשם "Jordan vs. Bird: Super One on One" ב-1989 וגיים בוי ב-1992. המשחק פותח לראשונה על ידי חברת משחקי המחשב והווידאו Electronic Arts. המפתחת של גרסת הגיים בוי היא חברת Imagineering.

משחק זה הוא משחק המשך ל"אחד על אחד" שבו התמודדו הדמויות של בירד ודוקטור ג'יי.

== קישורים חיצוניים ==
*[http://www.mobygames.com/search/quick?q=Jordan+vs+Bird%3A+One+on+One&p=-1&search=Go גרסאות המשחק], באתר MobyGames 
*[https://www.old-games.org/games/oneonone Jordan vs. Bird: One on One], באתר מסע אל העבר

קטגוריה:משחקי וידאו משנת 1988
קטגוריה:משחקי כדורסל ממוחשבים
קטגוריה:משחקי קומודור 64
קטגוריה:מייקל ג'ורדן
ליעד סואץ-קרני

ליעד סואץ-קרני (נולדה ב-21 באפריל 1981) היא כדורסלנית עבר ישראלית, הייתה קפטנית נבחרת ישראל וקבוצת א.ס רמת השרון, אליצור מכבי נתניה ובנות הרצליה. גובהה 1.87 מטר, והיא שיחקה בעמדת הפורוורד.

==קריירה==
סואץ-קרני החלה את דרכה בא.ס. רמת השרון, בעונת , ושיחקה לאחר מכן במשך שתי עונות במכבי רעננה, עמה זכתה בגביע המדינה בשנת 2000. בעונה שלאחר מכן שבה לשחק ברמת השרון, איתה זכתה באליפות המדינה והגיעה למעמד חצי גמר רונקטי. בעונת 2001/2002 זכתה עם רמת השרון בדאבל - אליפות וגביע ושיחקה עם רמת השרון ביורוליג. עד 1999 שיחקה במקביל גם בנבחרת הכדורסל של תיכון אוסטרובסקי, עמה זכתה בסגנות אליפות המדינה.

בסוף 2002 עברה לקבוצת הכדורסל של אוניברסיטת וילאנובה. בעונתה הראשונה בקבוצה לא הותר לה לשחק בקבוצה, אלא רק להתאמן בה, בשל דרישות צינון של ה-NCAA. כשהחלה לשחק בסופו של דבר, בשנת 2003, הייתה לשחקנית בחמישייה הפותחת של הקבוצה. במהלך התקופה בה שיחקה בווילאנובה סיימה את אחד ממשחקיה עם "טריפל דאבל" (מספר דו-ספרתי של נקודות, כדורים חוזרים ואסיסטים), והייתה לשחקנית הראשונה והיחידה בתולדות המכללה שמגיעה להישג כזה. בעונה האחרונה בה שיחקה בווילאנובה, , נבחרה לחמישייה הראשונה של המזרח (ביג איסט). סיימה את לימודיה בהצטיינות עם תואר בפסיכולוגיה וזכתה בתואר Scholar Athlete מטעם אוניברסיטת וילאנובה.

את עונת החלה סואץ-קרני בקבוצת ויסלה קרקוב מהליגה הפולנית, ובמהלכה עברה לניס מהליגה הצרפתית. בעונה הבאה נשארה בליגה הצרפתית, הפעם בקבוצת פרובאנס. ב-2008 שבה לרמת השרון, ומונתה לקפטנית הקבוצה. בתחילת עונת חתמה בקבוצת אליצור מכבי נתניה. בעונתה הראשונה באליצור מכבי נתניה זכתה בתואר ה-MVP הישראלית של הליגה.

ב-2011 פרשה זמנית מכדורסל והחלה לאמן קבוצות קט-סל ונערות במ.ס אבן-יהודה. ב-2013 ילדה תאומים, בן ובת - אריאל ויהונתן. באותה השנה שיחקה בקבוצת הפועל פרדסיה מהליגה הארצית והקבוצה סיימה במאזן מושלם, בסיום אותה העונה חזרה לשחק בנבחרת ישראל. בספטמבר 2014 חזרה לשחק בליגת העל בקבוצת בנות הרצליה. בינואר 2017 זכתה בפרס שחקנית הכדורסל של השנה מטעם משרד התרבות והספורט.

בפברואר 2018 הודיעה על פרישה ממשחק פעיל בתום העונה הקרובה.

==חיים פרטיים==
סואץ-קרני היא נכדתו של כדורגלן מכבי פתח תקווה בעבר, ישראל בן דרור. היא נשואה לאמיר קרני ואם לשניים, ומתגוררת באבן יהודה. בשנת 2023 הייתה סואץ-קרני ממובילות המחאה נגד הרפורמה המשפטית ועמדה מאחורי המיזם ׳בונות אלטרנטיבה׳ במסגרתו נשים צעדו בדממה בגלימות אדומות בהשארת סדרת הטלוויזיה סיפורה של שפחה. 

==קישורים חיצוניים==

* 
* 
* 
* 
* 

==הערות שוליים==

קטגוריה:כדורסלניות רמת השרון
קטגוריה:כדורסלניות אליצור מכבי נתניה
קטגוריה:כדורסלניות ישראליות באירופה
קטגוריה:כדורסלניות בנות הרצליה
קטגוריה:בוגרות תיכון אוסטרובסקי
קטגוריה:בוגרי תיכון אוסטרובסקי
קטגוריה:בוגרי אוניברסיטת וילאנובה
קטגוריה:בוגרות אוניברסיטת וילאנובה
קטגוריה:כדורסלניות נבחרת ישראל
קטגוריה:כדורסלניות ישראליות בליגת המכללות בארצות הברית
קטגוריה:אבן יהודה: אישים
קטגוריה:ישראליות שנולדו ב-1981
קטגוריה:ישראלים שנולדו ב-1981
וילסון פאלאסיוס

וילסון רוברטו פאלאסיוס סואזו (ספרדית: Wilson Roberto Palacios Suazo; נולד ב-29 ביולי 1984) הוא כדורגלן עבר הונדורי, המשחק בעמדת הקשר בקבוצת ריאל סוסיאדד ההונדורית.

== קריירה ==
פאלאסיוס גדל בעיר לה סייבה, יחד עם אחיו (מילטון, ג'רי, ג'וני ואדווין), החל את הקריירה שלו בקבוצת דפורטיבו ויקטוריה המקומית, ממנה עברו מאוחר יותר כל חמשת האחים לקבוצת אולימפיה. הוא שיחק 102 משחקים עבור אולימפיה, בהם כבש 32 שערים בסך הכל. אחרי שהפך לאחד השחקנים הבכירים של הקבוצה וזכה עימה ב-5 תוארי אליפות, פאלאסיוס זכה בתשומת לב בינלאומית רצינית. אחרי קריירה מוצלחת בהונדורס, פאלאסיוס שאף לעבור לשחק בליגה אירופאית. ב-14 ביולי 2007, הוא הודיע שהוא נוסע לסרביה, על מנת להיבחן בקבוצת הכוכב האדום בלגרד, לתקופה של חודשיים. הוא נשאר בסרביה חודש אחד בלבד, ואף על פי שהרשים במהלך שהייתו, הוא לא הוחתם במועדון עקב סיבות כלכליות. אחרי שנבחן בכוכב האדום, הוא נסע להיבחן בצרפת, במדי מונקו, אמנם מסיבה לא ברורה הוא לא הוחתם בקבוצה ושב לקבוצתו בהונדורס. מאוחר יותר ב-2007, פאלאסיוס נבחן גם במועדון האנגלי ארסנל.

ב-24 באוגוסט 2007, ברמינגהאם סיטי הכריזה שעקב המלצתו של מאמן ארסנל ארסן ונגר, הקבוצה הציעה לו לשחק במועדון במשך שישה חודשים, בתור שחקן נבחן. העסקה עם מועדון אולימפיה הושלמה שבוע לאחר מכן, כאשר פאלאסיוס הושאל למועדון האנגלי. הוא ערך את הופעת הבכורה שלו במשחק נגד ליברפול באנפילד, שנגמר בתוצאה 0-0, ב-22 בספטמבר 2007. באוקטובר אותה השנה, המאמן סטיב ברוס, שהשווה את וילסון לפול אינס בצעירותו, הצהיר שברמינגהאם מעוניינת להפוך את עסקת השאלתו לקבועה. אך בשל פרשה אישית, שבמסגרתה נחטף אחיו של פאלאסיוס, נאלץ השחקן לשהות במולדתו זמן רב מתקופת ההשאלה שלו, דבר שלא הותיר למאמן ברמינגהאם החדש, אלכס מק'ליש, הרבה רושם ממנו, ולכן פאלאסיוס לא נרכש רשמית על ידי המועדון.

ב-11 בינואר 2008, פאלאסיוס הצטרף מחדש לקבוצתו של סטיב ברוס, הפעם בוויגאן. משחק הבכורה שלו בקבוצה היה ביום למחרת הצטרפותו, נגד דרבי קאונטי. הוא במהרה הפך לחלק חשוב מהרכב המשחק של מאמנו, ושמו נקשר עם מעבר אפשרי למועדונים גדולים כמו מנצ'סטר יונייטד, ליברפול, באיירן מינכן וריאל מדריד. ב-16 בינואר 2009, הוכרז רשמית שטוטנהאם השלימה את עסקת העברתו של פאלאסיוס לשורותיה למרות ניסיונותיו של מאמנו למנוע את מעברו.

אף על פי שהיו לו ספקות רבות לגבי המעבר לצפון לונדון, פאלאסיוס הסכים לחוזה שהציעה לו טוטנהאם, עבור חמש וחצי שנים, עד שנת 2014. ב-21 בינואר 2009, המועדון הכריז בבורסה של לונדון, שהוא שילם עבור פאלאסיוס סכום בגובה של 12 מיליון פאונד. המעבר הושלם סופית, לאחר שקיבל אשרת עבודה באנגליה, ופאלאסיוס ערך את הופעת הבכורה שלו בקבוצה בהפסד 2–3 לבולטון וונדררס, ב-31 בינואר 2009, במשחק בו בישל את השער השני של טוטנהאם לדארן בנט.

פלאסיוס הצטרף לסטוק סיטי ב-31 באוגוסט 2011, וחתם על חוזה לארבע שנים. באמצע עונת עבר למיאמי מה-NASL.

=== נבחרת הונדורס ===
פאלאסיוס שיחק בנבחרת הונדורס עם חולצה מספר 8. את הבכורה ערך בשנת 2003, ועד פרישתו ממנה בשנת 2014 הוא רשם 97 הופעות בינלאומיות, בהן כבש 6 שערים.

==קישורים חיצוניים==

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני אולימפיה
קטגוריה:כדורגלני ברמינגהאם סיטי
קטגוריה:כדורגלני ויגאן את'לטיק
קטגוריה:כדורגלני טוטנהאם הוטספר
קטגוריה:כדורגלני סטוק סיטי
קטגוריה:כדורגלני נבחרת הונדורס
קטגוריה:כדורגלני גביע הזהב 2005
קטגוריה:כדורגלני גביע הזהב 2007
קטגוריה:כדורגלני מונדיאל 2010
קטגוריה:כדורגלני גביע הזהב 2011
קטגוריה:כדורגלני מונדיאל 2014
קטגוריה:ילידי 1984
נור א-דין א-נייבת

נור א-דין א-נייבת (ערבית: نور الدين النبيت; נולד ב-10 בפברואר 1970) הוא כדורגלן עבר מרוקאי. הוא שיחק כבלם במרבית הקריירה שלו, ובתקופה מסוימת אף נחשב לאחד משחקני ההגנה הטובים ביותר שמשחקים באירופה. מרבית הקריירה שלו שיחק במועדון הספרדי דפורטיבו לה קורוניה, אשר בו זכה גם באליפות הלה ליגה, גביע המלך הספרדי ופעמיים בסופרקאפ הספרדי. א-נייבת היה גם שחקן הרכב קבוע במדי נבחרת מרוקו, אשר בה רשם סך הכל 115 הופעות בינלאומיות, בהן כבש 2 שערים.
== קריירה ==
א-נייבת החל את הקריירה המקצוענית שלו במועדון המרוקאי המצליח, וידאד קזבלנקה, בו שיחק בין השנים 1989–1993. משם, עבר לשחק במועדון הצרפתי נאנט, בו שיחק עונה אחת בלבד, .

אחרי ששיחק עונה אחת בצרפת עבר א-נייבת לפורטוגל, שם שיחק שנתיים במדי ספורטינג ליסבון. ב-1996 חתם א-נייבת במועדון בו שיחק במרבית הקריירה שלו, דפורטיבו לה קורוניה. באוגוסט 1999, לאחר כמה עונות טובות בכדורגל האירופאי, א-נייבת קיבל הצעה ממנצ'סטר יונייטד, שזכתה באותה תקופה בטרבל המפורסם, אולם בשל בעיה בקרסולו של א-נייבת החליטה הנהלת מנצ'סטר יונייטד להחתים במקומו את הצרפתי מיקאל סילבסטרה.

למרות כל זאת, א-נייבת שיחק בפרמייר ליג האנגלית, כאשר עבר לשורותיה של טוטנהאם הוטספר ב-13 באוגוסט 2004, כאשר היה בן 34. למרות שבעונתו הראשונה בקבוצה, , הוא נכלל כשחקן הרכב לכל דבר במועדון, בעונה שלאחריה תחת המאמן החדש מרטין יול, הוא שיחק משחק אחד בלבד במהלך כל העונה נגד צ'רלטון אתלטיק. הניסיון הרב שצבר, והשפעתו החיובית במרכז ההגנה, היו הגורמים העיקריים לכך ששיתוף הפעולה בהגנת טוטנהאם בינו לבלמים לדלי קינג ומייקל דוסון הביא להצלחות רבות, וספיגת שערים קטנה באופן משמעותי.

בינואר 2006 הוא שיחק עבור הנבחרת המרוקנית במסגרת גביע אפריקה לאומות 2006, ואחרי הטורניר הכריז רשמית על פרישתו מכדורגל בינלאומי. הוא שוחרר מטוטנהאם ב-26 במאי 2006, ובאוגוסט 2007 מונה לתפקיד עוזר המאמן של נבחרת מרוקו, תחת אימונו של הנרי מישל.

==קישורים חיצוניים==

קטגוריה:כדורגלנים מרוקאים
קטגוריה:מגני כדורגל מרוקאים
קטגוריה:קזבלנקה: כדורגלנים
קטגוריה:כדורגלני וידאד קזבלנקה
קטגוריה:כדורגלני נאנט
קטגוריה:כדורגלני ספורטינג ליסבון
קטגוריה:כדורגלני דפורטיבו לה קורוניה
קטגוריה:כדורגלני טוטנהאם הוטספר
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 1992
קטגוריה:כדורגלנים באולימפיאדת ברצלונה (1992)
קטגוריה:כדורגלני מונדיאל 1994
קטגוריה:כדורגלני גביע אפריקה לאומות 1998
קטגוריה:כדורגלני מונדיאל 1998
קטגוריה:כדורגלני גביע אפריקה לאומות 2000
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:מרוקאים שנולדו ב-1970
צביר-על הבתולה

שנות אור מהקבוצה המקומית של גלקסיות לצבירי גלקסיות נבחרים בצביר-על הבתולה]]
צבירי גלקסיות נבחרים בצביר-על הבתולה
צביר-על הבתולה הוא צביר-על הכולל לפחות 100 קבוצות גלקסיות וצבירי גלקסיות ובהם גם את הקבוצה המקומית, שבו נמצאת גלקסיית שביל החלב ובה מערכת השמש שלנו. קוטרו של צביר-על הבתולה 110,000,000 שנות אור.

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
בתולה
קטגוריה:קבוצת הכוכבים בתולה
טיגריס הודו-סיני

טיגריס הודו-סיני (שם מדעי: Panthera tigris corbetti), הקרוי גם טיגריס קורבט, הוא תת-מין של טיגריס המצוי במדינות הודו-סין: קמבודיה, לאוס, מלזיה, בורמה, תאילנד ווייטנאם. השם טיגריס קורבט נובע משמו המדעי, והוא קרוי על שמו של הצייד והסופר ג'ים קורבט.

== מאפיינים ==
אורכו של טיגריס הודו-סיני זכר בוגר נע בין 2.55 ל-2.85 מטרים, משקלו בין 150 ל-195 ק"ג, והוא בעל גולגולת גדולה באורך של בין 319 ל-365 מ"מ. אורכו של הזכר הממוצע הוא 2.74 מטר, ומשקלו 180 ק"ג. פרטים גדולים יכולים לשקול עד 250 ק"ג. אורך הנקבות נע בין 2.30 ל-2.55 מטר, הן שוקלות בין 100 ל-130 ק"ג, ואורך גולגולתן נע בין 275 ל-311 מ"מ. אורך הנקבה הממוצעת הוא 2.44 מטר ומשקלה 115 ק"ג.

בכל המלטה נולדים 2–3 גורים.

טיגריסים הודו-סיניים הם חזקים ביותר. יש מקרה מתועד של זכר גדול שנהרג ליד גבול וייטנאם-לאוס ב-1984. הטיגריס, שאורכו מקצה אפו עד לקצה זנבו היה 2.8 מטר, והיה במשקל של 250 ק"ג, הטיל מורא על כפרים בטריטוריה שלו למשך מספר שנים לפני שנהרג. הוא הרג מעל לעשרה תאואים בכפרים, למרות ניסיונות הכפריים לעצור אותו. כשכפר אחד בנה גדר בגובה 3 מטרים מסביב לשטח הבקר, הטיגריס הצליח לקפוץ מעל הגדר, להרוג עגל, ולקפוץ בחזרה, בזמן שהוא מחזיק בפיו עגל במשקל 60 ק"ג. לבסוף הטיגריס נהרג כשתושבי הכפר הניחו מלכודת רובים ליד גופת תאו שהייתה מונחת שם. גופתו של הטיגריס נמצאה בנחל במרחק 2 ק"מ ממקום המלכודת, עדות לכך שהטיגריס הלך מרחק רב למרות שסבל מפציעה אנושה.

== תפוצה ואוכלוסייה ==
טיגריסים הודו-סיניים חיים ביערות מבודדים באזורים גבוהים עד הרריים, רוב האוכלוסייה שוכנת בגבולות שבין המדינות. הכניסה לאזורים אלה היא אסורה, פרט לביולוגים שניתנו להם אישורים לערוך סיורי שטח. בגלל סיבה זו, ידוע מעט מאוד יחסית על הטיגריסים האלה.

הערכת אוכלוסייתו היא בין 1,227 ל-1,785 פרטים, אך נראה שמספר זה נמצא בחלק הדרומי של תפוצתו. המקטע הגדול ביותר באוכלוסייתו מצוי במלזיה, אך התגלה שאוכלוסייה זו היא למעשה תת-מין אחר, הטיגריס המלאי, מה שגורם לגודל אוכלוסייתו להיות נמוך מן המצופה. כל האוכלוסיות נמצאות בסיכון בגלל הרס בתי גידול והכלאות. כאלף פרטים נותרו חופשיים ביערות לאוס, וייטנאם, קמבודיה, תאילנד ומיאנמר.

בווייטנאם, כמעט שלושה רבעים מהטיגריסים שנהרגו משמשים לרפואה סינית. האוכלוסייה הענייה רואה את הטיגריסים כדרך להקל על העוני.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1968
קטגוריה:טקסונים שתוארו בידי ורטיסלב מזק
קטגוריה:טיגריס
קטגוריה:בעלי חיים הקרויים על שם מפורסמים
קטגוריה:קמבודיה: יונקים
קטגוריה:תת-מיני בעלי חיים
עקורים

קונגו עקב מלחמת אזרחים, 2008]]
עקורים (באנגלית: Internally displaced persons - IDPs) הם בני אדם שאולצו לנטוש את מקום מגוריהם הקבוע עקב נסיבות מסוימות, בעיקר עקב מלחמות, אך אינם פליטים. נכון ל-2019 יש בעולם כ-43,503,362 עקורים, כ-42% מהם באפריקה.

דו"ח האו"ם "Guiding Principles on Internal Displacement" (קווים מנחים לגבי סוגיית העקורים) מגדיר עקורים כך:

למרות ההגדרה המכלילה, הנטייה היא להתייחס כעקורים בעיקר לבני-אדם שנפגעו מעימותים אלימים, ולמעשה להתייחס כעקור לכל מי שהיה מוגדר כפליט אילו חצה גבול בינלאומי.
אין התייחסות בחוק הבינלאומי לעקורים, ואין אמנות המסדירות סוגיה זו. ב-1992 מינה מזכ"ל האו"ם דאז, בוטרוס בוטרוס ראלי, את פרנסיס דנג, פרופסור למשפט בינלאומי באוניברסיטת ג'ון הופקינס, לשמש כמרכז הנושא מטעמו במסגרת האו"ם, והוא כיהן בתפקיד עד שנת 2004. במסגרת תפקידו הוציא דנג את הדו"ח לעיל, המפרט את חובותיהן של המדינות שבשטחן מתגוררים עקורים.

נציבות האו"ם לפליטים מרכזת נתונים על עקורים בעולם מאז 1989. בדו"ח משנת 2014 צוין כי מספר העקורים בעולם הוא 38.2 מיליון, המספר הגבוה ביותר מתוך הנתונים הקיימים. המדינות המובילות במספר העקורים הן סוריה (7.6 מיליון עקורים במלחמת האזרחים בסוריה), קולומביה (6 מיליון עקורים במלחמת האזרחים בקולומביה), עיראק (3.6 מיליון), הרפובליקה הדמוקרטית של קונגו (2.8 מיליון), סודאן (2.2 מיליון), דרום סודאן (1.6 מיליון) פקיסטן (1.4 מיליון), ניגריה (1.2 מיליון) וסומליה (1.1 מיליון).

==בישראל==
בישראל חיים שני סוגי עקורים:
* כ-90,000 בדואים המתגוררים בכפרים לא מוכרים.
* בין 150,000 ל-420,000 נפקדים נוכחים, חלקם מתגוררים בשטחי הרשות הפלסטינית.

בעקבות מתקפת הפתע ב-7 באוקטובר 2023 ומלחמת חרבות ברזל נאלצו כ-330,000 איש לעזוב את בתיהם ביישובי עוטף עזה וביישובים הקרובים לגבול ישראל–לבנון. כמחציתם לא שבו לביתם גם לאחר חודשים רבים, ויש הרואים בהם עקורים.

==קישורים חיצוניים==

* 

== הערות שוליים ==

קטגוריה:פליטים
קטגוריה:הגירה בכפייה
קטגוריה:סוציולוגיה פוליטית
מיכאל רוז'צקי

מיכאל רוז'צקי (ברוסית: Михаил Рожецкий; נולד ב-23 בנובמבר 1975) הוא שחקן קולנוע, טלוויזיה ותיאטרון ישראלי.

==קורות חייו==
רוז'צקי נולד בעיר לנינגרד בברית המועצות (כיום סנקט פטרבורג שברוסיה). בן יחיד למשפחה ממוצא יהודי, אביו הוא ד"ר לפיזיקה ואמו היא כימאית פולימרים. עלה לישראל עם משפחתו בשנת 1990. למד בתיכון עירוני ג' בחיפה. מ-1994 שירת בצה"ל כמ"כ בחטיבת הנח"ל. סיים תואר ראשון בתיאטרון במגמת משחק באוניברסיטת תל אביב בשנת 2003.

==קריירת משחק==
רוז'צקי השתתף בסרט "איזה מקום נפלא" ב-2005, בו גילם את סרגיי. בנוסף שיחק בתיאטרון יידישפיל ב-2008 בהצגה "הזכייה הגדולה" ("דאס גרויסע געווינס" מאת שלום עליכם), בה גילם את סאלאמאן אסקאראוויטש פיין. כן גילם את התפקיד הראשי בהצגה "נטוצ'קה" בתיאטרון תמונע (2009). הופיע במספר מופעים של האופרה הישראלית, בהם טורנדוט (2008), לה בוהם, טוסקה, כרמן ואיידה (2009). 

בטלוויזיה התפרסם כשגילם את פאבל קובלובה בסדרה "הבורר" לאורך מספר עונות.

*"השיר שלנו", 2006 - עוזר לגאידמק (הופעת אורח)
*"אגדת דשא", 2007 - גילם את יורי, מאמן קבוצת כדורגל
*"החברים של נאור" 2007 - גילם את ולדימיר
*"הבורר", 2007-2011 - גילם את פאבל קובלובה
*"זה לא עסק", 2008 - גילם את ולדי, תפקיד ראשי 
*"המקום", 2008 - גילם את חלבין
*"פרשת השבוע", 2008 - גילם את סרגיי
*"אלכס בעד ונגד", 2009 - גילם את ד"ר ג'וק
*"האלופה 3", 2009 - גילם את ואדים
*"בין השורות", 2009 - גילם את בוריס
*"השנים הכי יפות", 2011 - גילם את מישה (הופעת אורח)
*"נחמה", 2019 - גילם את אלכסיי

==קישורים חיצוניים==

* [http://www.yitzug1.co.il/Artist.asp?ID=592 מיכאל רוז'נצקי], באתר ייצוג1
* [http://www.ishim.co.il/p.php?s=%D7%9E%D7%99%D7%9B%D7%90%D7%9C+%D7%A8%D7%95%D7%96'%D7%A6%D7%A7%D7%99 מיכאל רוז'צקי], באתר "אישים" 
* [https://archive.today/20121218142011/www.moia.gov.il/Moia_he/SpokesmanMessages/SpokesmanMessages_08/ZeLoEsek.htm?DisplayMode=Print "זה לא עסק"], באתר המשרד לקליטת עלייה
* עידן יוסף,[http://www.news1.co.il/Archive/001-D-150769-00.html?tag=17-10-31 "זה לא עסק", יש לך עסק עם עולים חדשים], 6 בינואר 2008, באתר "מחלקה ראשונה"
* [http://www.cinemarx.ro/persoane/Michael-Rozhetsky-693595.html מיכאל רוז'צקי], באתר Cinema RX, (אנגלית)
* סיני גז, [http://hasheelon.com/2009/02/22/michael-rozhetsky/ השאלון עם מיכאל רוז'צקי], 22 בפברואר 2009, באתר "השאלון"

קטגוריה:שחקני קולנוע וטלוויזיה ישראלים
קטגוריה:ישראלים ילידי ברית המועצות
קטגוריה:שחקני תיאטרון ישראלים
קטגוריה:שחקני קולנוע וטלוויזיה יהודים רוסים
קטגוריה:עולים בשנות ה-1990
קטגוריה:בוגרי תיכון עירוני ג' (חיפה)
קטגוריה:בוגרי אוניברסיטת תל אביב: החוג לתיאטרון
קטגוריה:ישראלים שנולדו ב-1975
מתקדמת (מפלגה)

מתקדמת (שמה הרשמי: המפלגה המתקדמת ליברלית-דמוקרטית של ישראל) היא מפלגה ישראלית, המתמודדת בבחירות לכנסת מאז הבחירות לכנסת השש עשרה. באתר אינטרנט של ועדת הבחירות המרכזית לכנסת 16 - 18, המפלגה מופיעה בשם "לידר".

==היסטוריה==
המפלגה הוקמה בדצמבר 2002 על ידי אלכסנדר רדקו, סוחר דגים תושב אשדוד, שבאותה עת היה עולה חדש מאוקראינה. המפלגה לא עברה מעולם את אחוז החסימה. בשתי מערכות הבחירות הראשונות בהן התמודדה דורגה במקום האחרון, עם מאות בודדות של קולות: בבחירות לכנסת השש עשרה קיבלה 833 קולות, ובבחירות לכנסת השבע עשרה ירד מספר התומכים בה ל-580. בבחירות לכנסת השמונה עשרה עלתה התמיכה במפלגה ל-1,887 קולות. כשליש מהקולות (658) הושגו בכסרא-סמיע בזכות הצבתו של ראש המועצה לשעבר והיב נסר אל דין במקום השלישי ברשימה. בבחירות לכנסת התשע עשרה התמודדה המפלגה בכינויה המלא "מתקדמת ליברלית-דמוקרטית". 

תשדירי הבחירות של המפלגה הם בדרך כלל בשפה הרוסית. במסגרת מסע הבחירות של המפלגה לקראת הבחירות לכנסת ה-16, הוזמן לישראל הפוליטיקאי הרוסי הלאומני ולדימיר ז'ירינובסקי, שגם השתתף בתשדירי הבחירות שלה.

===בחירות לכנסת ה-22===
לאחר שלא התמודדה בשתי מערכות בחירות, המפלגה התמודדה שוב בבחירות לכנסת ה-22 שהתקיימו בספטמבר 2019 תחת הכינוי "מתקדמת" ובהנהגת אולג רדקו כשהיא מצהירה על תמיכה בחוקה לישראל והפרדת הדת מהמדינה. למפלגה הצטרף דוד בלחסן, המבקש לחדש את "תנועת העבריים" של יונתן רטוש ועדיה חורון משנות ה-40 של המאה ה-20, והוצב במקום הרביעי. בבחירות אלו קיבלה המפלגה 1,033 קולות.

===בחירות לכנסת ה-23===
בבחירות לכנסת ה-23 שונה שם המפלגה ל"מתקדמת (בשיתוף עם תנועת הדרור העברי)" ודוד בלחסן הוצב במקום הראשון ברשימה. בבחירות אלו קיבלה המפלגה 627 קולות.

==מועמדי המפלגה בבחירות לכנסת==
{| class="wikitable" border="1"
!כנסת
!מועמדים בבחירות לכנסת
!רשימת מועמדים מלאה
|-
!הכנסת ה-16 (2003)
|אלכסנדר רדקו, יבגני שפיץ, סרגיי מור
|
|-
!הכנסת ה-17 (2006)
|אלכסנדר רדקו, יבגני שפיץ, ולרי איבשקין
|
|-
!הכנסת ה-18 (2009)
|אלכסנדר רדקו, אנטולי גרסימוב, והיב נסר אל דין
|
|-
!הכנסת ה-19 (2013)
|אלכסנדר רדקו, יבגני רסין, ולרי איבשקין
|
|-
!הכנסת ה-22 (2019)
|אולג רדקו, יאנה ודודוביץ', מייק דזנשבילי, דוד בלחסן
|ראו [https://bechirot22.bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=123&FieldID=ListNickname_GxS_Text כאן]
|-
!הכנסת ה-23 (2020)
|דוד בלחסן, אולג רדקו, קורין אהובה בובוט, יאנה ודודוביץ', בן-ציון כחלון ,אשר בביזייב
|
|}

==ראו גם==
*המפלגה הליברל דמוקרטית של רוסיה

==קישורים חיצוניים==

* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מפלגות בישראל שמעולם לא עברו את אחוז החסימה
קטגוריה:מפלגות חילוניות
קטגוריה:מפלגות עולים
קטגוריה:ישראל: מפלגות ליברליות
קטגוריה:מפלגות שהוקמו ב-2002
ג'נג ג'יה

גֵ'נְג גְ'יֵה (סינית פשוטה : 郑洁; סינית מסורתית : 鄭潔; פין-יין : Zhèng Jié; נולדה ב-5 ביולי 1983) היא שחקנית טניס מקצוענית מהרפובליקה העממית של סין, מדורגת כיום (ספטמבר 2013) במקום ה-56 בדירוג ה-WTA.

ג'נג זכתה עד היום ב-7 תוארי יחידות (3 WTA ו-4 ITF) וב-30 תוארי זוגות (14 WTA ו-16 ITF).

ג'נג שיחקה בנבחרת סין בין השנים 2002 ו-2009. מאזנה עומד על 20 ניצחונות (15 במשחקי יחידות ו-5 במשחקי זוגות) ו-9 הפסדים (7 במשחקי יחידות ו-2 במשחקי זוגות).

==קישורים חיצוניים==

קטגוריה:טניסאיות סיניות
קטגוריה:זוכות מדליית ארד אולימפית מסין
קטגוריה:סיניות שנולדו ב-1983
אסמכתא (דרשה)

אסמכתא היא הסמכת הלכה שמקורה בדברי חז"ל או בהלכה למשה מסיני על פסוק מן המקרא שאינו משמש לה מקור אלא רמז בלבד.

==גדר האסמכתא==
הרמב"ם וכן רבי יהודה הלוי בספר הכוזרי כתבו כי האסמכתא אינה אלא רמז שמטרתו לסייע לזיכרון. ואלה הם דברי הכוזרי: 

הריטב"א תקף גישה זו, וכינה אותה "דעת מינות", וטען שהתורה עצמה התכוונה ללימוד האסמכתא, אלא שלא קבעתו חובה, ומסרה הדבר לחכמים, שאם ירצו יקבעוהו חובה.

כך דברי הריטב"א:

המהר"ל מפראג, בדומה לריטב"א, תקף את הגישה האומרת ש"אין לאותה מצווה (=שנלמדה באסמכתא) כלל שום עניין אל התורה באמת... כאלו היה זה מליצה בלבד", וכתב שהאסמכתאות הן ראיות מן המקרא לעקרון שעל פיו חכמים חידשו תקנות, אך אין הם מדאורייתא ממש כיוון שהם נלמדות מן הפסוקים ב'דרך רחוקה'.

==אסמכתות שונות==
דוגמאות לדינים כאלה:
נטילת ידיים. תקנת חכמים ליטול ידיים לפני סעודה, הוסמכה לפסוק "וכל אשר יגע בו הזב וידיו לא שטף במים" אף שהפסוק מתייחס לטהרה מוחלטת של הזב, דהיינו טבילה במקווה, והידים מופיעות בפסוק רק כדוגמה, הרי שחז"ל () הסתמכו על לשון הפסוק כדי ליצור דין נטילת ידיים.

כתובה, דהיינו חיוב הבעל לפצות את אשתו בסכום כסף שיספיק לפרנסתה למשך שנה, אם יגרשנה או אם ימות, הוסמך על הפסוק "כסף ישקול כמוהר הבתולות" אף שבפשט הפסוק עוסק בכסף שהיה מקובל לתת כמוהר, היינו בזמן הנישואין, חז"ל הסתמכו על פסוק זה כדי ליצור כתובה בסכום דומה.

דוגמה לדרשה לדין שבא במסורת:
"שיעורים, היינו למשל, השיעור המינימלי של מאכל אסור, כגון דם, שאדם צריך לאכול כדי לעבור על איסור אכילה, הוא כזית. ביום כיפור הוא ככותבת (תמר). כל שיעורים אלו הם הלכה למשה מסיני, אבל חז"ל הסמיכו אותם על הפסוק "ארץ חטה ושעורה וגפן ותאנה ורימון, ארץ זית שמן ודבש" אף שברור שמהפסוק, אפילו היה מתייחס לשיעורים, לא יכולים היינו לנחש איזה שיעור משתייך לאיזה דין, וברור שהנושא מסתמך על המסורת, חז"ל רצו כנראה כדי להקל על זכרוננו, להסמיך את העניין על הפסוק."

לעיתים ישנה מחלוקת האם הדרשה ההלכתית היא בגדר דרשה או בגדר אסמכתא. כך למשל המחלוקת על גדר איסור ברכה לבטלה נובעת מהשאלה האם הפסוק שהובא בגמרא הוא מקור, והדין הוא דאורייתא או שמא הפסוק הובא כאסמכתא והדין הוא דרבנן.

== מקור לקריאה נוספת ==

* אייזיק הירש וייס, [https://hebrewbooks.org/pdfpager.aspx?req=48108&st=&pgnum=14&hilite= ראיה לדבר זכר לדבר], בית תלמוד, שנה ראשונה, ע' 16-12, וינה תר"ם.

==קישורים חיצוניים==
* 
* 

*[http://www.daat.ac.il/encyclopedia/value.asp?id1=2585 אסמכתא] באנציקלופדיה של אתר דעת

*[http://www.hebrewbooks.org/38357 "אסמכתא"], פרק מ"מבוא מדרש הלכה" מאת פרופ' יחיאל מיכל גוטמן, ברסלוי תרפ"ד, באתר היברובוקס

==הערות שוליים==

קטגוריה:מצוות ותקנות דרבנן
קטגוריה:מידות שהתורה נדרשת בהן
דיר מוחיסין

דיר מוחיסין או דיר מוחיזין (בערבית: دير محيسن; בתעתיק מדויק: דיר מחיסן) היה כפר ערבי בגבול הרי יהודה ושפלת יהודה כ-12 קילומטרים דרומית מזרחית לרמלה וכארבעה קילומטרים מערבית ללטרון, בגובה 150 מטר מעל פני הים.

שמו של הכפר ערבי ופירושו "מנזר המיטיב". הכפר היה שייך לנפת רמלה מחוז לוד (1945), על פי סקר הכפרים 1945 בארץ ישראל שטחי אדמותיו היו 10,008 דונם (מתוכם 304 דונמים של שטחים ציבוריים) ובשנת 1945 מנה 460 נפשות.

בסוף דצמבר 1947 לאחר התקפות ירי על התחבורה היהודית שבוצעו ליד הכפר בתחילת מלחמת העצמאות, בהן נהרגו שני מפקדים בכירים של ההגנה, יהושע גלוברמן ויונה רסין, נטשו התושבים את הכפר מחשש לתגובה של ההגנה. התושבים ברחו לכפר בית מחסיר.

במהלך מבצע נחשון ב-6 באפריל 1948 האזור עבר לידי כוחות ההגנה והם הרסו את הבתים הנטושים.
אולם במוצאי 7 באפריל הגיע טור של הצבא הבריטי לכפר ודרש מההגנה לפנות אותו, מכיוון ששכן על ציר הפינוי הבריטי מירושלים לעזה. כוחות מבצע נחשון נענו לדרישה ופינו את הכפר לאחר שהצבא הבריטי הבטיח להחזיק בו בזמן עד לפינוי ולמנוע מהערבים להתבסס בו. ההבטחה קוימה.

בסמוך לכפר עבר כביש מג'דל - לטרון שהייתה הדרך הראשית שהובילה ממישור החוף הדרומי לירושלים. הכפר שימש בסיס לכוחות הערבים במלחמת העצמאות ובגלל קרבתו לדרך המובילה לירושלים נכבש בפעולה הראשונה לפריצת הדרך לירושלים (מבצע נחשון). בסמוך לדיר מוחיסין הייתה נקודת ההתחלה של דרך בורמה, דרך עוקפת ששימשה לפריצת המצור על ירושלים שנסללה במהלך מלחמת העצמאות מאחר שהכביש מהשפלה לירושלים נחסם בלטרון ובשער הגיא.

סמוך למבני הכפר הוקם ב-4 בנובמבר 1952 המושב בקוע.

==קישורים חיצוניים==

== הערות שוליים ==

קטגוריה:קהילות ויישובים ערביים שנחרבו במלחמת העצמאות
קטגוריה:יישובים שננטשו בשפלת יהודה
ירג הופמן

ירג הופמן (בגרמנית: Jörg Hoffmann; נולד ב-29 בינואר 1970) הוא שחיין עבר מזרח גרמני וגרמני. אלוף עולם (פרת' 1991), אלוף אירופה 4 פעמים ברציפות (1989, 1991, 1993 ו-1995), שיאן עולם ובעל מדליית ארד אולימפית, במשחה ל-1500 מטר חופשי.

== ביוגרפיה ==
הופמן נולד בעיר שוודט שעל נהר האודר במזרח גרמניה. 

הופמן ייצג את מזרח גרמניה באולימפיאדת סיאול (1988) אך לא העפיל למשחי הגמר במשחים בהם השתתף.

===אלוף אירופה===
באליפות אירופה בשחייה שנערכה ב-1989 בבון שבגרמניה, עדיין ייצג הופמן את מזרח גרמניה, וזכה במדליית זהב במשחה ל-1500 מטר חופשי בתוצאה של 15:01.52 דקות.

שנתיים מאוחר יותר, הפעם במסגרת משלחת גרמניה המאוחדת, הוא הגן על תוארו באליפות אירופה בשחייה שנערכה באתונה שביוון (1991), כשזכה במדליית הזהב במשחה ל-1500 מטר חופשי בתוצאה של 15:02.57 דקות. נוסף לכך, הוא סיים במקום חמישי במשחה ל-400 מטר חופשי בתוצאה של 3:51.42 דקות.

===אלוף עולם ושיאן עולם=== 
באליפות העולם בשחייה שנערכה בפרת', אוסטרליה בשנת 1991, זכה הופמן בשתי מדליות זהב, במשחה ל-1500 מטר חופשי בשיא עולם חדש של 14:50.36 דקות, במעט לפני מתחרהו העיקש, השחיין המקומי קירן פרקינס, שקבע זמן של 14:50.58 דקות ושטפן פייפר מגרמניה ששחה זמן של 14:59.34 דקות. השיא העולמי שנשבר בן ה-8 שנים היה שייך לאחד מגדולי השחיינים בהיסטוריה, האלוף האולימפי ולדימיר סלניקוב. נוסף לכך, הוא זכה במדליית זהב גם במשחה ל-400 מטר חופשי בתוצאה של 3:48.04 דקות, לפני פייפר (3:48.86 דקות) וארתור וודג'ט מפולין, שיאן העולם לשעבר (3:49.67 דקות).

אל אולימפיאדת ברצלונה (1992) הגיע הופמן כשיאן עולם לשעבר (שיאו נשבר שלושה חודשים לפני כן). לאכזבתו הוא זכה במדליית ארד במשחה ל-1500 מטר חופשי בתוצאה בינונית של 15.02.29 דקות אחרי השחיינים מאוסטרליה קירן פרקינס, ששיפר שוב את השיא העולמי בתוצאה של 14:43.48 דקות וגלן האוסמן שקבע תוצאה של 14:55.29 דקות. רביעי סיים בן ארצו שטפן פייפר.

באליפות אירופה בשחייה, שנערכה ב-1993 בשפילד שבאנגליה, המשיך הופמן והגן על תוארו במשחה ל-1500 מטר חופשי כשזכה במדליית הזהב בתוצאה של 15:13.31 דקות.

באליפות העולם בשחייה, שנערכה ב-1994 ברומא שבאיטליה, סיים הופמן במקום רביעי במשחה ל-1500 מטר חופשי בתוצאה של 15:13.95 דקות. באותה אליפות הוא סיים במקום שישי במשחה ל-400 מטר חופשי בתוצאה של 3:51.28 דקות.

באליפות אירופה בשחייה, שנערכה ב-1995 בווינה שבאוסטריה, הוא זכה בפעם הרביעית במדליית זהב במשחה ל-1500 מטר חופשי בתוצאה של 15:11.25 דקות.

באולימפיאדת אטלנטה (1996) השתתף הופמן בפעם השלישית במשחה ל-1500 מטר חופשי וסיים במקום שביעי בתוצאה של 15:18.86 דקות וכן במקום שביעי במשחה ל-400 מטר חופשי בתוצאה של 3:52.15 דקות.

באליפות העולם בשחייה שנערכה בפרת' בשנת 1998 סיים הופמן במקום שביעי במשחה ל-400 מטר חופשי בתוצאה של 3:51.70 דקות.

באליפות העולם בשחייה (בריכת 25 מטר) שנערכה באתונה בשנת 2000 זכה הופמן במדליית זהב בתוצאה של 14:47.57 דקות.

== ראו גם ==

* התפתחות שיא העולם במשחה ל-1500 מטר חופשי

== קישורים חיצוניים ==

קטגוריה:שחייני חופשי
קטגוריה:מדליסטים אולימפיים גרמנים
קטגוריה:אלופי עולם בשחייה
קטגוריה:שחיינים אולימפיים גרמנים
קטגוריה:שיאני עולם גרמנים: שחייה
קטגוריה:שחיינים באולימפיאדת סיאול (1988)
קטגוריה:שחיינים באולימפיאדת ברצלונה (1992)
קטגוריה:שחיינים באולימפיאדת אטלנטה (1996)
קטגוריה:גרמנים שנולדו ב-1970
בקאסי

בקאסי (באינדונזית: Bekasi) היא עיר מתפתחת במחוז מערב ג'אווה שבאינדונזיה, הממוקמת ממזרח לעיר הבירה ג'קרטה. על פי מפקד האוכלוסין משנת 2020 אוכלוסיית העיר מנתה כ-2.54 מיליון תושבים ובכך היא הפרוור המאוכלס ביותר של הבירה ג'קרטה והעיר השלישית בגודלה באינדונזיה (אחרי ג'קרטה וסורבאיה). העיר משמשת כעיר שינה של ג'קרטה, למרות שקיימים בה תעשיות קטנות ומרכזים מסחריים.

==חלוקה מנהלית==
בקאסי מחולקת ל-12 רבעים:
* מערב בקאסי
* מזרח בקאסי
* דרום בקאסי
* צפון בקאסי
* מדן סאטריה
* ראווה לומבו
* באנטאר גבאנג
* פונדוק גדה
* ג'אטיסאמפורנה
* ג'אטי אסיה
* פונדוק מלאטי
* מוסטיקה ג'איה

==מסחר==
בשנים האחרונות, לאור העובדה כי העיר ממוקמת ליד עיר הבירה ג'קרטה, החלה בקאסי להתפתח מבחינה כלכלית-מסחרית. זאת בעזרת גישה לעיר הבירה של אינדונזיה בעזרת כבישים מהירים, וכן קשרים עם עוד ערים סמוכות.

ישנם כמה מרכזי קניות בעיר: הקניון הגדול, הקניון המטרופוליטני, המרכז המסחרי של בקאסי, מגה בקאסי היפרמול, פארק הסייבר של בקאסי וכיכר בקאסי.

==תעבורה==
בגלל היותה קרובה לעיר הבירה ג'קרטה, סובלת העיר מפקקי תנועה בכבישים המחברים בינה לבין הבירה. נעשים מאמצים לשפר את התשתיות ולייעל את נתיבי התנועה, בעיקר באזורים של רובע פונדוק גדה ונהר .

==קישורים חיצוניים== 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אינדונזיה: ערים
קטגוריה:ג'אווה
קטגוריה:יישובים שהוקמו ב-1997
סם הוליס

סמואל ו. הוליס (באנגלית: Samuel W. Hollis; 1886 - 17 באפריל 1942) היה מאמן כדורגל ומאמן כושר אנגלי.

הוא נולד בברמינגהאם, ועד שהחל בקריירת האימון שלו לא עסק כמעט בכדורגל. הוא הצטרף לוולוויץ' ארסנל ב-1894; תפקידו במועדון שנוי במחלוקת. בעוד שבאתר האינטרנט הרשמי הוא מוזכר כמאמן הראשון בהיסטוריה של ארסנל, מקורות היסטוריים אחרים גורסים שהוא היה רק מאמן הכושר. ספרים אחדים, כולל ספר ההיסטוריה הרשמי של ארסנל, לא מזכירים את הוליס וטוענים שתומאס מיצ'ל היה המאמן הראשון. בדיווחים עיתונאיים מאותה תקופה מוזכר אדם בשם ויליאם "ביל" פאר שמילא תפקיד משמעותי באימון ארסנל בתקופה שבה כביכול עבד הוליס.

הוליס עבר לבריסטול סיטי באפריל 1897, והתמנה שם לתפקיד המאמן הראשי; הוא כיהן בתפקיד זה בשלוש קדנציות נפרדות. הקדנציה הראשונה הסתיימה במרץ 1899 כאשר הוליס עזב על מנת להתמנות לתפקיד מזכיר-מאמן במועדון הכדורגל בדמינסטר. המועדון התמזג עם בריסטול סיטי ב-1900 והוליס איבד את עבודתו. אולם, ב-1901 הוא חזר לאמן את בריסטול סיטי. הקדנציה השנייה שלו הייתה המוצלחת מבין השלוש, ובמהלכה הוא הוביל את בריסטול למקום השני בליגה הדרומית ולהעפלה אל הפוטבול ליג.

הוא עזב במרץ 1905, ועד 1911 ניהל בית מלון לאחר שבין 1899 ל-1909 ניהל פאב. בינואר 1911 הוא הצטרף לבריסטול בפעם השלישי, ואימן את המועדון בעונה שבה ירד מהליגה הראשונה אל הליגה השנייה. הוא עזב את בריסטול בפעם האחרונה באפריל 1913, וביולי שלאחר מכן קיבל את תפקיד המאמן של ניופורט קאונטי מהליגה הדרומית, בו החזיק עד 1917. לאחר מכן הוא עזב את תחום אימון הכדורגל, אך במשך מספר שנים היה יושב-ראש בעלי המניות של בריסטול סיטי.

==לקריאה נוספת==
* ברנרד ג'וי, !Forward Arsenal (עמודים 11 - 12), Phoenix House, 1952 ()
* מרטין טיילר ופיל סואר, The Official Illustrated History of Arsenal (עמוד 30), המלין, 2005 ()
* אלן רופר, The Real Arsenal Story: In the Days of Gog (עמוד 120), Wherry, 2004 ()
* דין הייז, Arsenal: The Football Facts, John Blake, 2007 ()

==קישורים חיצוניים==

* [http://www.arsenal.com/history/the-managers מאמני ארסנל] באתר הרשמי של המועדון

קטגוריה:מאמני כדורגל אנגלים
קטגוריה:מאמני בריסטול סיטי
קטגוריה:מאמני ארסנל
קטגוריה:מאמני ניופורט קאונטי
קטגוריה:בריטים שנולדו ב-1866
קטגוריה:בריטים שנפטרו ב-1942
הברחה

הברחה היא הובלה סמויה של סחורות, אנשים וחיות שאסורה על פי חוק או על פי כללים אחרים, אדם שעוסק בהברחה נקרא מבריח.

דוגמאות להברחה הן: הברחת סמים, הגירה בלתי-חוקית באמצעות גנבת הגבול, הברחת סחורות תוך כדי התחמקות מהמכס, הברחת נשק, אספקת סחורה אסורה לאסיר בבית כלא, העברה של מסמכים מסווגים.

==הברחת סחורות==
[[צוללת ששימשה להברחת קוקאין, ונתפסה בידי הצי האמריקני באוקיינוס השקט ב-2007]]
מרבית ההברחות מתרחשות על ידי סוחרים המעוניינים להרוויח כסף רב, על ידי ההברחות המספקות ביקוש קיים לסחורה או אנשים המוברחים, כשבאופן חוקי אי אפשר או קשה יותר לספק את אותם צרכים. על ידי ההברחות הסוחרים מרוויחים כסף רב מחמת המחיר הגבוה עקב הביקוש הרב והסיכון הגבוה שבהברחות. כמו כן אפשר להרוויח על ידי הברחת סחורות מיובאות מבלי לשלם עליהם מס. למשל: קניית סחורה במקום מסוים שם המחיר נמוך עקב מס נמוך, והברחתו למקום שבו המס - ולכן גם המחיר - גבוה יותר.

לעיתים הברחות מאורגנות על ידי ממשלות רשמיות, בשל העדר יכולת לספק דרישה לסחורה מסוימת באופן גלוי. לדוגמה, במהלך מלחמת העצמאות אורגנה הברחת ציוד צבאי לצה"ל ממדינות זרות, ובמהלך תקופת הצנע אורגנה הברחת עדרי צאן ובקר מהמדינות שסביב ישראל, בשל מחסור ארצי בבשר.

==הברחת אנשים==
הברחת אנשים נעשית משתי סיבות עיקריות:
* הגירה בלתי חוקית - אנשים מבריחים את עצמם משלמים למישהו שיבריחם ממדינת מוצא למדינת יעד, במטרה להישאר במדינת היעד לשם שיפור מצבם הכלכלי או החברתי. כמו כן אנשים בורחים מאזור בו מצבם מסוכן, דוגמת הברחת היהודים בשואה בזמן מלחמת העולם השנייה. הברחות אלה מתבצעות על ידי חציית הגבול הבינלאומי בנקודות פרוצות.
* סחר בבני אדם - סחר בבני אדם למטרות שונות כגון: ניצול מיני (זנות), עבדות, העסקה בכפייה וכדומה. סחר בבני אדם מתבצע באמצעות כפייה, חטיפה, הונאה או רמייה. הוא מתבצע לצורך ניצול בני האדם המוברחים. קרבנות הסחר מוברחים למדינת היעד ושם הם מוחזקים בתנאים תת-אנושיים. הקורבנות כמעט ולא נגישים למידע או לסיוע, דבר המקל על המבריחים. לפי מחלקת המדינה של ארצות הברית בדו"חות משנת 2004 ו-2006 היקף הברחות בני אדם בעולם עומד על למעלה מחצי מיליון מדי שנה, כש-80% מהוות נשים והמטרה העיקרית של הסחר הוא ניצול מיני. בשנת 2000 נחתמה אמנה באו"ם המחייבת את המדינות החותמות עליה להילחם במאמץ משולב בתופעה.

==שיטות להברחה==
[[ספר ששימש להברחת סיגריות, מוצג במוזיאון המכס במינכן שבגרמניה.]]
ישנן דרכים רבות לביצוע הברחות והן משתנות לפי פרמטרים שונים. להלן רשימה חלקית של שיטות להברחה:
* הברחת גבול בינלאומי בנקודות פרוצות שונות.
* חפירת מנהרת הברחה תת-קרקעית (למשל: מנהרות ההברחה של רצועת עזה).
* החבאת סחורה או אנשים בתוך כלי תחבורה כלשהו כגון: ספינות, מטוסים, כלי רכב וכדומה.
* שיחוד שומרי הגבול, שיעלימו עין מהברחות גלויות.
* זיוף מסמכים או תעודות זיהוי לצורכי השגת אימות בבדיקות שונות במעברי הגבול; כגון: זיוף תעודת זהות, דרכון או תעודת כשרות.
* הברחת בעלי חיים היא גנבה וציד על בעלי חיים שמוגנים על פי החוק או שנכחדו מהטבע.

==ראו גם==
*הברחת סמים

==קישורים חיצוניים==

*[http://www.allmag.co.il/page/20003 "גן חיות במזוודה". עיתון חי, מרץ 2012]
* 
* 

==הערות שוליים==

קטגוריה:פשעים כלכליים
קטגוריה:פשע מאורגן
קטגוריה:הברחה
שפמנון (סוג)

שפמנון (שם מדעי: Clarias) הוא סוג של דג מים מתוקים ממשפחת השפמנוניים. מלבד סוג זה, רוב הדגים האחרים בסדרת השפמנונאים הגדולה מכונים "שפמנונים".
== מאפיינים ==
גופו של השפמנון צר וארוך ויש לו סנפיר גב ארוך, המשווה לו מראה של צלופח. עורו חלק וחסר קשקשים, ראשו פחוס ופיו הרחב מכיל שיניים. סביב פיו מצויים 8 בינים ארוכים הדומים לשפם ומכאן שמו (נון בארמית פירושו דג). דגי השפמנון נפוצים ברחבי העולם, בעיקר באגמים, נהרות וביצות.

השפמנונים רובצים על קרקעית מקור המים בו הם חיים ובעזרת הבינים הרגישים שלהם, הם מגלים את מזונם, הכולל דגים קטנים, דו-חיים, רכיכות וסרטנים. ביכולתם לשהות זמן רב מחוץ למים ולהישאר בחיים, בזכות מערכת נשימה גדולה, המורכבת מקשתות זימים המסוגלות להתאים את עצמן לתנאים שונים. שפמנון מהלך (Clarias batrachus) ושפמנון מקרוצפלוס המצוים בדרום-מזרח אסיה, יכול לזחול על קרקע יבשה באמצעות סנפירי החזה שלו בתנועות מפותלות. הוא עושה זאת על מנת למצוא מזון או להחליף מקום מחיה ונשאר בחיים כל עוד גופו נשאר לח. ישנם גם מינים המותאמים למערות כמו שפמנון מערות זהוב שמצוי בסכנת הכחדה חמורה.

דגי השפמנון נחשבים כדגים המזיקים לסביבה ולמגדלי הדגים. הם ראויים למאכל, אך אינם כשרים.

בישראל קיים המין שפמנון מצוי (Clarias gariepinus) במרכז ובצפון הארץ בכנרת, אגם החולה, בנחל הירקון, בכל נחלי האיתן והביצות, בחלק ניכר מבריכות החימצון, תעלות המים, מאגרי מי ההשקיה, האגמים המלאכותיים ואפילו בביוב. אחד מנחלי רמת הגולן נקרא שפמנון, על שם דג זה.

== גלריה ==
<gallery widths=250 heights=200>
קובץ:Clarias in the river in Tanda (2).JPG|שפמנונים בנהר בטנדה דרומית לבונדוקו בחוף השנהב
קובץ:Clarias in Ein Afek 1.JPG|שפמנונים בעין אפק
קובץ:Clarias batrachus-ZOO.Brno.jpg
</gallery>

==קישורים חיצוניים==

קטגוריה:בעלי חיים שתוארו ב-1777
קטגוריה:טקסונים שתוארו בידי ג'יובאני אנטוניו סקופולי
קטגוריה:שפמנוניים